પશ્ચિમ બંગાળમાં ધરપકડ કરાયેલા નક્સલ નેતાઓની પૂછપરછમાં બહાર આવ્યંુ છે કે નક્સલીઓનું ધ્યાન હવે જાદવપુર યુનિવર્સિટી (જેયુ) પર ફોકસ થયું છે. ધરપકડ થયેલા સીપીઆઈ (નક્સલ) સ્ટેટ સેક્રેટરી કંચને સુરક્ષા એજન્સીઓને જણાવ્યું છે કે સંગઠનની લશ્કરી શાખા માટે ભરતી પ્રક્રિયા ચાલી રહી છે અને કેડર માટેનું મુખ્ય કેન્દ્ર તરીકે જેયુ ઊભર્યું છે. ઉપરાંત, યુનિવર્સિટીના વિદ્યાર્થીઓમાં નક્સલનું બૅકઅપ મોડ્યુુલ હોવાનું મનાય છે. કંચને એવું પણ કહ્યું છે કે પ્રેસિડેન્સી કૉલેજના ૧૨ વિદ્યાર્થીઓ લાલગઢમાં સીપીઆઇ (નક્સલ) કેડર તરીકે સક્રિય રીતે કામ કરી રહ્યા છે. એકલા જાદવપુર યુનિવર્સિટી અને પ્રેસિડેન્સી કૉલેજ નહીં, પરંતુ નક્સલીઓ તેમના નેટવર્કને તમામ શહેરી વિસ્તારોમાં ફેલાવવાનો પ્રયાસ કરી રહ્યા છે. ગુપ્તચર સંસ્થાઓના જણાવ્યા મુજબ, હાવરા અને હુગલીમાં કૉલેજોમાં અભ્યાસ કરતા યુવાનો પણ તેમનું લક્ષ્ય છે. પકડાયેલા નક્સલીઓએ પોલીસને જણાવ્યું છે કે તેમની ઘણી કેડર્સ શહેરના રાજહાટ, બગુઇહાટી, ઉલુબેરિયા અને કેન્દ્રીય કોલકાતા તેમજ કોલકાતાની બહારના વિસ્તારોમાં કામ કરે છે.